Die Fakulteit Geneeskunde en Gesondheidswetenskappe (FGGW) aan die Universiteit Stellenbosch is, sedert dit in 1956 aan die voet van die Tygerbergheuwels in Kaapstad gevestig is, sinoniem met uitmuntendheid in leer, onderrig en navorsing in geneeskunde en gesondheidswetenskappe in Suid-Afrika.
Ons streef daarna dat ons studente, leerders, onderrig- gewers, navorsers, klinici en ander personeel ’n kragtige gemeenskap sal vorm wat daartoe verbind is om toekomstige gesondheid- sorgwerkers te ontwikkel wat gesondheid bevorder, siekte voorkom en optimale gesondheidsorg verskaf deur innoverend te wees en leierskap te toon.
Ons is daartoe verbind en geesdriftig daaroor om saam uitnemendheid te behaal, transformatiewe leer en onderrig in die gesondheidswetenskappe te fasiliteer, betekenisvol in te skakel by die gemeenskappe wat ons bedien en navorsing van wêreldgehalte uit te voer wat meetbare impak het.
​In die FGGW se Strategiese Plan is hierdie institusionele strategiese temas in die onderstaande ses strategiese fokusgebiede omskep:​
Strategiese Fokusgebied 1
Fokus op sistemiese volhoubaarheid en die aankweek van innovering – neem leiding deur die voorbeeld van ’n florerende fakulteit te stel.
Strategiese Fokusgebied 2
Fasiliteer ’n transformerende opvoedkundige ervaring wat ons gegradueerdes daarop voorberei om uit te blink en leiers te wees.
Strategiese Fokusgebied 3
Sluit wederkerige vennootskappe en netwerke, wat inklusiewe belanghebberbetrokkenheid bevorder.
Strategiese Fokusgebied 4
Verskaf onderrig en leer wat in ’n netwerk gesitueer en samewerkend is; bevorder ’n leergerigte paradigma.​
Strategiese Fokusgebied 5
Verrig impakgerigte navorsing van wêreldgehalte; bevorder ons reputasie vir uitmuntende navorsing wat met die ernstigste gesondheidsuitdagings op die kontinent belyn is.
Strategiese Fokusgebied 6
Fasiliteer ’n sin van tuishoort; kweek ’n mensgerigte Fakulteitskultuur ​met die oog daarop om die gesondheidswetenskappefakulteit van voorkeur te word.​